Document ID: /roh_data/filtered/swiss_laws_in_ROHinterleaved.jsonl.gz/32729

This text was translated from FR into Rumantsch Grischun.

Si les faits ne peuvent pas être suffisamment élucidés d’une autre façon, les autorités suivantes peuvent ordonner l’audition de témoins:a. le Conseil fédéral et ses départements;b. l’Office fédéral de la justice du Département fédéral de justice et police;c. le Tribunal administratif fédéral;d. les autorités en matière de concurrence au sens de la loi sur les cartels;e. l’Autorité fédérale de surveillance des marchés financiers;f. l’Autorité fédérale de surveillance en matière de révision;g. l’Administration fédérale des contributions;h. la Commission arbitrale fédérale pour la gestion de droits d’auteur et de droits voisins. Les autorités mentionnées à l’al. 1, let. a, b, d à f et h, chargent de l’audition des témoins un employé qualifié pour cette tâche. Les autorités mentionnées à l’al. 1, let. a, peuvent autoriser des personnes étrangères à une autorité à entendre des témoins si elles sont chargées d’une enquête officielle. Nouvelle dénomination selon l’ACF du 19 déc. 1997 (non publié). Nouvelle teneur selon l’annexe ch. 10 de la LF du 17 juin 2005 sur le TAF, en vigueur depuis le 1 janv. 2007 (RO 2006 2197 1069; FF 2001 4000).Introduite par l’annexe ch. 2 de la LF du 6 oct. 1995 sur les cartels, en vigueur depuis le 1 juil. 1996 (RO 1996 546; FF 1995 I 472). Introduite par l’annexe ch. 2 de la LF du 22 juin 2007 sur la surveillance des marchés financiers, en vigueur depuis le 1 janv. 2009 (RO 2008 5207; FF 2006 2741). Introduite par l’annexe ch. 1 de la LF du 20 juin 2014 (Concentration de la surveillance des entreprises de révision et des sociétés d’audit), en vigueur depuis le 1 janv. 2015  (RO 2014 4073; FF 2013 6147). Introduite par l’annexe ch. 1 de la LF du 30 sept. 2016, en vigueur depuis le 1 janv. 2018 (RO 2017 3575; FF 2015 2467). Introduite par l’annexe ch. 1 de la LF du 27 sept. 2019, en vigueur depuis le 1 avr. 2020 (RO 2020 1003; FF 2018 559).Nouvelle teneur selon l’annexe ch. 1 de la LF du 27 sept. 2019, en vigueur depuis le 1 avr. 2020 (RO 2020 1003; FF 2018 559).

Sch’ils fatgs na sa laschan betg eruir suffizientamain en in’autra moda e maniera, pon las suandantas autoritads ordinar l’interrogaziun da perditgas:a. il Cussegl federal e ses departaments;b. l’Uffizi federal da giustia dal Departament federal da giustia e polizia;c. il Tribunal administrativ federal;d. las autoritads da concurrenza en il senn da la Lescha da cartels dals 6 d’october 1995;e. lʼAutoritad federala per la surveglianza dals martgads da finanzas;f. lʼAutoritad federala da surveglianza en chaussas da revisiun;g. l’Administraziun federala da taglia;h. la Cumissiun arbitradra federala per la gestiun da dretgs d’autur e da dretgs parents. Las autoritads en il senn da l’alinea 1 literas a, b, d–f e h incumbenseschan in emploià adattà cun l’interrogaziun da perditgas. Las autoritads en il senn da l’alinea 1 litera a pon autorisar persunas ordaifer in’autoritad ch’èn incumbensadas cun ina retschertga uffiziala d’interrogar perditgas. Designaziun tenor il COCF betg publitgà dals 19 da dec. 1997. Versiun tenor la cifra 10 da l’agiunta da la LF dals 17 da zer. 2005 davart il TAF, en vigur dapi il 1. da schan. 2007 (AS 2006 2197 1069; BBl 2001 4202).Integrà tras la cifra 2 da l’agiunta da la LF dals 6 d’oct. 1995 davart ils cartels ed autras restricziuns da la concurrenza, en vigur dapi il 1. da fan. 1996 (AS 1996 546; BBl 1995 I 468).SR 251 Integrà tras la cifra 2 da lʼagiunta da la LF dals 22 da zer. 2007 davart la surveglianza dals martgads da finanzas, en vigur dapi il 1. da schan. 2009 (AS 2008 5207; BBl 2006 2829). Integrà tras la cifra 1 da lʼagiunta da la LF dals 20 da zer. 2014 (concentraziun da la surveglianza da las interpresas da revisiun e da las societads da controlla), en vigur dapi il 1. da schan. 2015 (AS 2014 4073; BBl 2013 6857). Integrà tras la cifra 1 da l’agiunta da la LF dals 30 da sett. 2016, en vigur dapi il 1. da schan. 2018 (AS 2017 3575; BBl 2015 2615). Integrà tras la cifra 1 da l’agiunta da la LF dals 27 da sett. 2019, en vigur dapi il 1. d’avr. 2020 (AS 2020 1003; BBl 2018 591). Versiun tenor la cifra 1 da l’agiunta da la LF dals 27 da sett. 2019, en vigur dapi il 1. d’avr. 2020 (AS 2020 1003; BBl 2018 591).